АҞӘА, лаҵарамза 3 — Sputnik, Бадри Есиава. Аԥсны абизнесуаа 50 миллион мааҭ ахтнырҵоит Аҟәа ақалақь аҿиара, ахәыҷтәы кафеии адәқьанқәеи рыргылара азин рыҭахар ҳәа азгәеиҭеит аҳҭнықалақь Ахада Адгәыр Ҳаразиа.
"Абизнесуаа азыхиоуп 50 миллион мааҭ ақалақь аҿиара иаздырхарц. Убри аан дара рхахьы иргоит амшын аԥшаҳәа аремонт азура, ахәыҷтәы кафеии адәқьанқәеи рыргылара азин рыҭахар", — иҳәеит Ҳаразиа.
Иара иҳәеит хаҭала ахәыҷтәы кафе аргылара азин шыҟаиҵаз.
"Сара сақәшаҳаҭхеит аргылара мҩаԥыргарц. Макьаназы адокументқәа еиқәаҳмыршәацт. Аха уи зхароу ҳара ҳауп", — иҳәеит Ҳаразиа.
Иара иҳәеит ахәыҷтәы кафе еихагылакны ишыҟало, уаҟа арыжәтә џьбарақәа рыҭира азин ҟалом. Акафе аргылараан ҵлакгьы аԥҟара ақәшәом.